

**Ғарифолла Құрманғалиевтің туғанына 100 жыл толуын дайындау және өткізу туралы**

Қазақстан Республикасы Үкіметінің 2009 жылғы 5 маусымдағы N 823 Қаулысы

      "Мерейтойлар мен атаулы күндерді мерекелеу туралы" Қазақстан Республикасы Үкіметінің 1999 жылғы 28 қыркүйектегі N 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**   
      1. Қоса беріліп отырған Қазақстанның халық әртісі, Мемлекеттік сыйлықтың лауреаты Ғарифолла Құрманғалиевтің туғанына 100 жыл толуын дайындау және өткізу жөніндегі іс-шаралар жоспары бекітілсін.   
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі                                    К. Мәсімов*

Қазақстан Республикасы   
Үкіметінің        
2009 жылғы 5 маусымдағы   
N 823 қаулысымен     
бекітілген

**Қазақстанның халық әртісі, Мемлекеттік сыйлықтың лауреаты Ғарифолла Құрманғалиевтің туғанына 100 жыл толуын дайындау және өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| Р/с   N | Іс-шараның атауы | Жауапты орындаушылар | Орындау мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1 | "Ғарифолла Құрманғалиевтің өмірі мен қызметі жайлы естеліктер" атты кітап шығару | Қазақстан Республикасы Мәдениет және ақпарат министрлігі | 2009 жыл бойы | 017 "Әдебиеттің әлеуметтік маңызды түрлерін басып шығару" республикалық бюджеттік бағдарламасы | 1440,0 |
| 2 | Ғарифолла Құрманғалив туралы деректі фильм түсіру | Қазақстан Республикасы Мәдениет және ақпарат министрлігі | 2009 жыл бойы | 025 "Мемлекеттік ақпараттық саясатты жүргізу" республикалық бюджеттік бағдарламасы | 1600,6 |
| 3 | Ғарифолла Құрманғалиевтің 100 жылдығына арналған салтанатты концерт өткізу | Қазақстан Республикасы Мәдениет және ақпарат министрлігі | 2009 жылғы IV тоқсан | 011 "Әлеуметтік-маңызды және мәдени іс-шаралар өткізу" республикалық бюджеттік бағдарламасы | 4547,3 |
| 4 | Өнер шеберлерінің Ғарифолла Құрманғалиевтің 100 жылдығына арналған салтанатты жиналыс-концертін өткізу | Алматы қаласының әкімі | 2009 жылғы III тоқсан | Жергілікті бюджет | 1679,0 |
| 5 | Ғарифолла Құрманғалиев әндерін орындаушылардың "Ақжайықтан ән оздырған" атты өңірлік конкурсын өткізу | Атырау облысының әкімі | 2009 жылғы II тоқсан | Жергілікті бюджет | 2400,0 |
| 6 | Ғарифолла Құрманғалиев әндерін орындаушылардың конкурсын өткізу | Батыс Қазақстан облысының әкімі | 2009 жылғы II тоқсан | Жергілікті бюджет | 2914,0 |
| 7 | Ғарифолла Құрманғалиевтің 100 жылдығына арналған салтанатты жиналыс, театрландырылған көрініс өткізу | Батыс Қазақстан облысының әкімі | 2009 жылғы II тоқсан | Жергілікті бюджет | 1040,0 |
| 8 | Орал қаласындағы Жастар мәдениет сарайына Ғарифолла Құрманғалиевтің есімін беру, сол жердегі саябақты абаттандыру және әнші мүсінін орнату | Батыс Қазақстан облысының әкімі | 2009 жыл бойы | Жергілікті бюджет | 23000,0 |
| 9 | II облыстық фольклорлық ансамбльдер конкурсы аясында Ғарифолла Құрманғалиевтың репертуарынан дәстүрлі орындаушылардың облыстық конкурсын өткізу | Маңғыстау облысының әкімі | 2009 жылғы III тоқсан | Жергілікті бюджет | 160,0 |
|  | Жиыны: |  |  | Республикалық бюджет   Жергілікті бюджет | 7587,9   31193,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК